**LĪGUMS**

**Par tehniskās dokumentācijas “Apgaismojuma izbūve Jelgavas ielā posmā no Stiklu līdz Gaismas ielai, Daugavpilī” izstrādi**

Daugavpils 2016.gada 3.maijā

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, Saules iela 5a, Daugavpils, LV-5401, turpmāk saukta Pasūtītājs, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “REM PRO”**,reģistrācijas Nr.41503041904, 18.novembra iela 37A, Daugavpils, LV-5401, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi Mihaila Rjabokona** personā, no otras puses,

pamatojoties uz Daugavpils pilsētas domes iepirkuma komisijas 2016.gada 18.aprīļā lēmumu (iepirkumu komisijas sēdes protokols Nr.4) iepirkuma “Tehniskās dokumentācijas izstrāde un autoruzraudzība ielu apgaismojuma tīklu izbūvei Daugavpils pilsētā”, identifikācijas Nr.DPD 2016/48, iepirkuma 1.daļā “Tehniskās dokumentācijas “Apgaismojuma izbūve Jelgavas ielā posmā no Stiklu līdz Gaismas ielai, Daugavpilī” izstrāde un autoruzraudzība”, noslēdza šādu Līgumu:

**1.LĪGUMA PRIEKŠMETS**

1.1.Pasūtītājs uzdod un Izpildītājs apņemas Līgumā noteiktajā kārtībā, termiņos un pienācīgā kvalitātē izstrādāt un iesniegt Pasūtītājam normatīvajos aktos noteiktajā kārtībā Daugavpils pilsētas domes Būvvaldē pieņemtu tehnisko dokumentāciju “Apgaismojuma izbūve Jelgavas ielā posmā no Stiklu līdz Gaismas ielai, Daugavpilī” (turpmāk tekstā – Tehniska dokumentācija).

1.2.Tehniskas dokumentācijas izstrādi un saskaņošanu Izpildītājs veic atbilstoši šim līgumam, Tehniskajai specifikācijai (*pielikumā*), Finanšu piedāvājumam (*pie*l*ikumā*), Tāmei (*pielikumā*), Personāla sarakstam (*pielikumā*), Kalendārajam grafikam (*pielikumā*), Līguma saistību izpildes garantijas forma (*pielikumā*), Pasūtītāja norādījumiem, Latvijas Republikas Būvniecības likumam, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Latvijas būvnormatīviem un citiem normatīvajiem aktiem un noteikumiem, kas reglamentē un ir attiecināmi uz Tehniskas dokumentācijas izstrādi.

1.3.Izpildītājs apņemas Tehnisko dokumentāciju izstrādāt un nodod Pasūtītājam 2 (divu) mēnešu laikā no šī līguma abpusējas parakstīšanas dienas saskaņā ar tehniskās specifikācijas nosacījumiem

1.4.Pasūtītājs apņemas samaksāt Izpildītājam par Tehniskas dokumentācijas izstrādi atbilstoši Līguma noteikumiem.

1.5.Pasūtītājs un Izpildītājs par Autoruzraudzības pakalpojumiem noslēdz atsevišķu līgumu par summu saskaņā ar Finanšu piedāvājumu (autoruzraudzības darbu summa) – 50,00 EUR /*piecdesmit euro 00 centi*/.

1.6.Pasūtītājam ir tiesības neslēgt autoruzraudzības līgumu, neuzņemoties nekādas saistības pret Izpildītāju par iespējamām kompensācijām, zaudējumu segšanu u.tml.

**2.LĪGUMA SUMMA UN SAMAKSAS KĀRTĪBA**

2.1.Līguma summa par Līguma 1.punktā minētā Tehniskas dokumentācijas izstrādi un saskaņošanu un saskaņā ar Finanšu piedāvājumu (Tehniskas dokumentācijas izstrādes darbu summa) ir 690,01 EUR /*seši simti deviņdesmit euro 01 cents*/, PVN 21% 144,90 EUR /*viens simts četrdesmit četri euro 90 centi*/, pavisam kopā ar PVN 21% 834,91 EUR /*astoņi simti trīsdesmit četri euro 91 cents*/.

2.2.Līguma summā ir iekļauti visi Izpildītāja izdevumi, kas ir saistīti ar Tehniskas dokumentācijas izstrādi un saskaņošanu.

2.3.Pasūtītājs Līguma summas samaksu par izstrādātu un Pasūtītājam nodotu Tehnisko dokumentāciju veic 30 (trīsdesmit) kalendāro dienu laikā no attiecīga Tehniskas dokumentācijas nodošanas – pieņemšanas akta parakstīšanas un rēķina saņemšanas no Izpildītāja dienas.

2.4.Apmaksa netiek veikta, ja Tehniska dokumentācija ir neatbilstoši izstrādāta vai tā netiek pieņemta Daugavpils pilsētas domes Būvvaldē.

2.5.Par rēķina samaksas dienu atzīstama diena, kad Pasūtītājs izdarījis naudas pārskaitījumu uz Izpildītāja norēķinu kontu rēķinā norādītās summas apmērā.

2.6.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**3.PASŪTĪTĀJA TIESĪBAS UN PIENĀKUMI**

3.1.Pasūtītājam ir tiesības:

3.1.1.kontrolēt Tehniskas dokumentācijas izstrādi jebkurā stadijā un rakstiski pieprasīt informatīvu ziņojumu par Tehniskas dokumentācijas izstrādes gaitu un rezultātiem, kā arī par Tehniskas dokumentācijas izstrādes kavējošiem faktoriem;

3.1.2.pieprasīt, lai Izpildītājs par saviem līdzekļiem novērš Tehniskajā dokumentācijā pieļautos vai pēc Tehniskas dokumentācijas izstrādes pabeigšanas konstatētos trūkumus vai nepilnības, kas radušās Izpildītāja vainas dēļ, iespējami īsākajā laikā, bet ne vēlāk kā 5 (piecu) darba dienu laikā pēc rakstiskas informācijas saņemšanas par trūkumiem vai nepilnībām Tehniskajā dokumentācijā;

3.1.3.neveikt samaksu līdz Līguma 3.1.2.apakšpunktā minēto nosacījumu izpildei.

3.2.Pasūtītājam ir pienākums:

3.2.1.nodrošināt Izpildītājam iespēju piekļūt un strādāt Tehniskās specifikācijas minētajos objektos;

3.2.2.nodrošināt Izpildītājam iespēju iepazīties un saņemt nepieciešamo informāciju, lai veiktu Tehniskās dokumentācijas izstrādi;

3.2.3.saņemot Tehniskas dokumentācijas materiālus, Pasūtītājs 5 (piecu) darba dienu laikā tos izvērtē un sniedz atzinumu, kurā apliecina Tehniskas dokumentācijas materiālu atbilstību Līgumam un Tehniskajai specifikācijai vai norāda nepieciešamos labojumus;

3.2.4.saņemot Daugavpils pilsētas domes Būvvaldē pieņemto Tehnisko dokumentāciju, veikt attiecīgas Tehniskas dokumentācijas pieņemšanu 5 (piecu) darba dienu laikā, parakstot Izpildītāja iesniegto nodošanas – pieņemšanas aktu, ja Tehniska dokumentācija atbilst Līguma prasībām;

3.2.5.veikt Līgumā paredzētos maksājumus atbilstoši Līguma noteikumiem.

**4.IZPILDĪTĀJA TIESĪBAS UN PIENĀKUMI**

4.1.Izpildītājam ir tiesības:

4.1.1.iepazīties un saņemt nepieciešamo informāciju, lai veiktu Tehniskas dokumentācijas izstrādi;

4.1.2.Tehniskas dokumentācijas izstrādē nomainīt apakšuzņēmējus, to iepriekš rakstiski saskaņojot ar Pasūtītāju. Apakšuzņēmēju nomaiņa Tehniskas dokumentācijas izstrādē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādā no tā daļām, kā arī neuzliek Pasūtītājam papildus pienākumus un saistības, t.sk. izmaksas.

4.2.Izpildītājam ir pienākums:

4.2.1.veikt Tehniskas dokumentācijas izstrādi kvalitatīvi un atbilstoši Latvijas Republikas spēkā esošajiem normatīvajiem aktiem, Līguma un Līguma pielikumu noteikumiem un prasībām, lai tas atbilstu visu nepieciešamo iekārtu uzstādīšanas un to pareizas, efektīvas darbības vajadzībām un tajā ietvertie risinājumi būtu savstarpēji piemēroti un atbilstoši funkcionētu pēc būvdarbu pabeigšanas un būvdarbu pieņemšanas ekspluatācijā;

4.2.5.pirms attiecīgas Tehniskas dokumentācijas iesniegšanas Daugavpils pilsētas domes Būvvaldē, saskaņot to ar Pasūtītāju un citām tehniskajā specifikācijā minētajām iestādēm;

4.2.6.atbilstoši Latvijas Republikas spēkā esošajiem normatīvajiem aktiem pēc attiecīgas Tehniskas dokumentācijas saskaņošanas, saņemt Tehniskas dokumentācijas apstiprinājumu par tās pieņemšanu Daugavpils pilsētas domes Būvvaldē;

4.2.7.par saviem līdzekļiem iespējami īsākajā laikā, bet ne vēlāk kā 5 (piecu) darba dienu laikā no trūkumu vai nepilnību konstatēšanas brīža novērst konstatētos Tehniskas dokumentācijas trūkumus, kas radušās Izpildītāja vainas dēļ. Šajā Līgumā lietotais termins Trūkumi nozīmē izstrādātā attiecīga Tehniskas dokumentācijas neatbilstību Latvijas Republikas būvnormatīvos vai citos Latvijas Republikas normatīvajos aktos noteiktajām prasībām (arī neatbilstība Eiropas Savienības normatīvos noteiktajām kvalitātes prasībām, kas saistošas Latvijas Republikā) vai citām Līguma pielikumos noteiktajām prasībām, tajā skaitā nepilnības Tehniskajā dokumentācijā, kā rezultātā var tikt aizkavēta vai ierobežota Objekta būvniecība, pieņemšana ekspluatācijā vai pilnvērtīga ekspluatācija tā paredzētajai funkcijai;

4.2.8.ievērot konfidencialitāti attiecībā uz informāciju, ko Tehniskas dokumentācijas izstrādes laikā tam ir sniedzis Pasūtītājs;

4.2.9.veikt citus pienākumus atbilstoši Tehniskajai specifikācijai.

4.2.10.Izpildītājam 5 (piecu) darba dienu laikā no iepirkuma līguma noslēgšanas brīža jāiesniedz civiltiesiskās atbildības apdrošināšanas līgums atbilstoši Ministru kabineta 2014.gada 19.augusta noteikumiem Nr.502 „Noteikumi par atbildīgā speciālista civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanu un ar to saistīto pakalpojumu veikšanu. Minētais līgums jāuztur spēkā no projektēšanas darbu sākuma līdz Tehniskas dokumentācijas pieņemšanai un izpildīto darbu akta par nodošanu Pasūtītājam parakstīšanai un no akta par objekta pieņemšanu ekspluatācijā apstiprināšanas dienas līdz Tehniskas dokumentācijas (būvdarbu) garantijas termiņa beigām.

4.2.11.Izpildītājam 5 (piecu) darba dienu laikā no iepirkuma līguma noslēgšanas brīža jāiesniedz Pasūtītājam Līguma saistību izpildes garantija 10% (desmit procentu) apmērā no Līguma summas. Līguma saistību izpildes garantijas saturs atbilst Līgumam pievienotajai Līguma saistību izpildes garantijas formai un Līguma saistību izpildes garantija stājas spēkā tās izdošanas dienā un ir spēkā visu Līguma 1.3.punktā noteikto laika posmu vai līdz brīdim, kad Tehniska dokumentācija ir pieņemta būvvaldē.

**5.SASKAŅOŠANA UN AKCEPTĒŠANA**

5.1.Attiecīgas Tehniskas dokumentācijas materiāli ar normatīvajos aktos noteiktajiem saskaņojumiem Izpildītājs iesniedz Pasūtītājam pārbaudei ne vēlāk kā 1 (vienu) nedēļu pirms attiecīgas Tehniskas dokumentācijas izstrādāšanas termiņa beigām. Pasūtītājs 3 (trīs) darba dienu laikā izvērtē iesniegtos Tehniskas dokumentācijas materiālus, saskaņo Tehnisko dokumentāciju un sniedz atzinumu, kurā apliecina Tehniskas dokumentācijas materiālu atbilstību Līgumam vai norāda nepieciešamos labojumus.

5.2.Ja Pasūtītājs rakstiski norāda attiecīga Tehniskas dokumentācijas trūkumus, tos nepieciešams novērst saskaņā ar līguma 4.2.7.apakšpunktu.

5.3.Pasūtītāja saskaņotu Tehnisko dokumentāciju Izpildītājs 1 (vienas) darba dienas laikā no Pasūtītāja atzinuma saņemšanas brīža iesniedz Daugavpils pilsētas domes Būvvaldē saņemšana apstiprināšanai.

5.4.Līgumā un normatīvajos aktos noteiktajā kārtībā saskaņoto un būvvaldē saņemto Tehnisko dokumentāciju Izpildītājs iesniedz Pasūtītājam 1 (vienas) darba dienu laikā pēc saņemšanas apstiprināšanas Daugavpils pilsētas domes Būvvaldē.

**6.NODOŠANA UN PIEŅEMŠANA**

6.1.Tehniska dokumentācija tiek nodota un pieņemta, Pusēm parakstot nodošanas - pieņemšanas aktu.

6.2.Izpildītājs iesniedz Pasūtītājam Tehniskas dokumentācijas 2 (divus) oriģinālus, 2 (divas) kopijas, 1 (vienu) elektronisko datu nesējā (PDF, DWG formātos), tāmes 3 (trīs) eksemplāros.

6.3. 3 (trīs) darba dienu laikā pēc normatīvajos aktos noteiktajā kārtībā saskaņota un pieņemta Tehniskas dokumentācijas saņemšanas Pasūtītājs iepazīstas ar to un, ja Pasūtītājs to ir atzinis par kvalitatīvu un atbilstoši Līguma noteikumiem sagatavotu un tam nav pamatotu iebildumu pret Tehniskas dokumentācijas kvalitāti, Pasūtītājs paraksta Izpildītāja iesniegto nodošanas - pieņemšanas aktu, vienu eksemplāru nododot Izpildītājam.

6.4.Gadījumā, ja Pasūtītājam ir pretenzijas pret Tehniskas dokumentācijas kvalitāti, Pasūtītājs tās rakstiski iesniedz Izpildītājam, bet nodošanas - pieņemšanas akta parakstīšana tiek atlikta līdz konstatēto trūkumu novēršanai. Pēc konstatēto trūkumu novēršanas Izpildītājs atkārtoti iesniedz Tehnisko dokumentāciju Pasūtītājam.

**7.PUŠU ATBILDĪBA UN LĪGUMSODS**

7.1.Pusei, kas nepilda savas Līgumā noteiktās saistības, ir pienākums atlīdzināt otrai Pusei ar to nodarītos zaudējumus.

7.2.Ja Izpildītājs bez attaisnojoša iemesla neievēro Tehniskas dokumentācijas izstrādes termiņu, Izpildītājs maksā Pasūtītājam līgumsodu 0,5% (puse no procenta) no Līguma summas par katru kavējuma dienu, bet ne vairāk kā 10% (desmit procenti) no Līguma summas.

7.3.Ja Pasūtītājs kavē šajā Līgumā noteikto Līguma summas apmaksas termiņu, Pasūtītājs maksā Izpildītājam līgumsodu 0,5% (puse no procenta) no termiņā nesamaksāta maksājuma par katru kavējuma dienu, bet ne vairāk kā 10% (desmit procenti) no Līguma summas.

7.4.Gadījumā, ja Tehniskas dokumentācijas realizācijas laikā, būvniecības gaitā vai pēc būvobjekta nodošanas ekspluatācijā tiek konstatētas Tehniskas dokumentācijas nepilnības, kvalitātes trūkumi, Tehniskajā dokumentācijā izstrādāto risinājumu neatbilstoša funkcionēšana vai neatbilstība Latvijas Republikas normatīvajiem aktiem, ko Pasūtītājs iepriekš nebija atklājis, Izpildītājam jāsedz visi zaudējumi un izdevumi, kas rodas Pasūtītājam šādu nepilnību dēļ.

7.5.Pasūtītājam ir tiesības ieturēt Izpildītājam aprēķinātu līgumsodu no Izpildītājam saskaņā ar Līgumu maksājamām naudas summām.

7.6.Līguma saistību izpildes garantiju Pasūtītājs ir tiesīgs izmantot, lai kompensētu Izpildītāja saistību neizpildes rezultātā Pasūtītājam nodarītos zaudējumus vai lai ieturētu līgumsodu.

7.7.Līgumsoda samaksa neatbrīvo no Līguma saistību izpildes.

**8.LĪGUMA DARBĪBAS TERMIŅŠ**

8.1.Tehniska dokumentācija jāizstrādā un jānodod Pasūtītājam 2 (divu) mēnešu laikā no šī līguma abpusējas parakstīšanas dienas saskaņā ar tehniskās specifikācijas nosacījumiem.

8.2.Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.

8.3.Līgumu groza un/vai papildina, Pusēm noslēdzot rakstisku vienošanos, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.

8.4.Līguma darbība var tikt izbeigta pirms termiņa, Pusēm par to rakstiski vienojoties.

8.5.Pasūtītājs rakstiski brīdinot Izpildītāju, ir tiesīgs nekavējoties vienpusēji atkāpties no Līguma, ja:

8.5.1.Izpildītājs neievēro Tehniskas dokumentācijas nodošanas termiņus, un, ja Izpildītāja nokavējums ir sasniedzis vismaz 5 (piecas) kalendāras dienas;

8.5.2.Izpildītājs neievēro likumīgus Pasūtītāja norādījumus vai arī nepilda kādas Līgumā vai Līguma pielikumos noteiktās saistības vai pienākumus, un, ja Izpildītājs šādu neizpildi nav novērsis 5 (piecu) kalendāro dienu laikā pēc attiecīga rakstiska Pasūtītāja paziņojuma saņemšanas;

8.5.3.Līguma izpildes laikā noskaidrojas, ka Izpildītājs nav spējīgs vai tiesīgs izstrādāt Tehnisko dokumentāciju saskaņā ar Līguma noteikumiem;

8.5.4.Izpildītājs pārkāpj Latvijas Republikas spēkā esošos normatīvos aktus, kas attiecas uz Tehniskas dokumentācijas izstrādi;

8.5.5.ja Izpildītājam pasludināta maksātnespēja vai tā saimnieciskā darbība tiek izbeigta, pārtraukta vai apturēta;

8.6.Ja Pasūtītājs vienpusēji izbeidz Līgumu pamatojoties uz Līguma 8.5.1., 8.5.2., 8.5.3., 8.5.4.punktu Izpildītājs maksā Pasūtītājam līgumsodu 10% (desmit procenti) no Līguma summas par Līguma 8.5.1., 8.5.2., 8.5.3., 8.5.4.punktā noteiktajiem Līguma noteikumu pārkāpumiem. Līgums tiek uzskatīts par lauztu 8. (astotajā) dienā no paziņojuma par Līguma laušanu izsūtīšanas dienas pa pastu (ierakstīta vēstule) uz Izpildītāja juridisko adresi.

**9.AUTORTIESĪBAS**

9.1.Saskaņā ar šo Līgumu Izpildītāja Tehniskas dokumentācijas izstrādes rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti.

9.2.Tehniska dokumentācija kā autortiesību objekts ir uzskatāms par vienpersonisku Pasūtītāja īpašumu. Izpildītājam ir pienākums Tehnisko dokumentāciju nodot Pasūtītājam. Izpildītājs nav tiesīgs Tehnisko dokumentāciju izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas.

9.3.Izpildītājs ir atbildīgs par jebkuriem autortiesību vai patenta tiesību aizskārumiem vai cita veida intelektuālā īpašuma aizskārumiem, kas varētu rasties sakarā ar Tehniskas dokumentācijas izstrādi vai radītā produkta turpmāku izmantošanu.

9.4.Izpildītājs maksā Pasūtītājam jebkādu zaudējumu atlīdzību par autortiesību pārkāpumiem, kuri ir radušies Pasūtītājam Izpildītāja darbības vai bezdarbības dēļ.

**10.IZPILDĪTĀJA PERSONĀLS UN APAKŠUZŅĒMĒJI**

10.1.Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam, un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 10.punkta nosacījumus.

10.2.Ja tiek veikta atbildīgā speciālista maiņa, Izpildītājs to rakstveidā saskaņo ar Pasūtītāju, pievienojot attiecīgā speciālista apliecinājumu, būvprakses sertifikāta apliecinātu kopiju, pieredzes aprakstu un profesionālās civiltiesiskās atbildības apdrošināšanas polises apliecinātu kopiju.

10.3.Ja tiek veikta apakšuzņēmēju maiņa, Izpildītājs to rakstveidā saskaņo ar Pasūtītāju, pievienojot apakšuzņēmēja apliecinājuma oriģinālu par tā gatavību veikt tam izpildei nododamo līguma daļu.

10.4.Pasūtītājs nepiekrīt Līguma 10.1.punktā minētā personāla vai apakšuzņēmēju nomaiņai, ja:

10.4.1.piedāvātais personāls vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;

10.4.2.tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.

10.5.Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.

10.6.Ja Izpildītājs neievēro Līguma 10.punktā minēto kārtību, Pasūtītājs var apturēt Tehniskas dokumentācijas izstrādi līdz Izpildītājs ir novērsis konstatētos pārkāpumus, bet Līguma 1.3.punktā noteiktais Tehniskas dokumentācijas izstrādes termiņš netiek pagarināts.

10.7.Personāla vai apakšuzņēmēju nomaiņa vai apakšuzņēmēju piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.

**11.NEPĀRVARAMA VARA**

11.1.Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja puse par šādu apstākļu iestāšanos ir informējusi otru pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 15 (piecpadsmit) kalendārajām dienām.

11.2.Ar nepārvaramas varas apstākļiem jāsaprot ugunsgrēki, dabas katastrofas, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.

11.3.Pusei, kura atsaucas uz nepārvaramas varas, apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru pusi 5 (piecas) darba dienas iepriekš.

**12.CITI NOTEIKUMI**

12.1.Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.

12.2.Pušu strīdi tiek izskatīti vienojoties. Ja vienošanās netiek panākta, tad jebkurš strīds, nesaskaņa vai prasība, kas izriet no Līguma, izšķirama Latvijas Republikas tiesā normatīvajos aktos paredzētajā kārtībā.

12.3.Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskās piekrišanas.

12.4.Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Projekta nodošanas – pieņemšanas aktu vai citus ar Līguma izpildi saistītos dokumentus ir Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, e-pasts [snezhana.afanasjeva@daugavpils.lv](mailto:snezhana.afanasjeva@daugavpils.lv).

12.5.Izpildītāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Projekta nodošanas – pieņemšanas aktu vai citus ar Līguma izpildi saistītos dokumentus ir SIA “REM PRO” valdes loceklis Mihails Rjabokons, tālr. 65421398, e-pasts [info@rem.lv](mailto:info@rem.lv).

12.6.Visi Līguma grozījumi, papildinājumi un pielikumi ir Līguma neatņemamas sastāvdaļas.

12.7.Līgums sastādīts un parakstīts uz 8 (astoņām) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Izpildītāja. Abiem Līguma eksemplāriem ir vienāds juridiskais spēks.

Pielikumā: Tehniska specifikācija (*oriģināli*), Finanšu piedāvājums (*oriģināls*), Tāme (*oriģināls*), Personāla saraksts (*oriģināls*), Kalendārais grafiks (*oriģināls*), Līguma saistību izpildes garantija forma (*oriģināls*).

**13.PUŠU REKVIZĪTI**

|  |  |
| --- | --- |
| **Pasūtītājs:**  Daugavpils pilsētas pašvaldības iestāde  “Komunālās saimniecības pārvalde”  reģistrācijas Nr.90009547852,  Saules iela 5a, Daugavpils, LV-5401  AS “Citadele banka”, kods PARXLV22,  konts LV05PARX0000850062701  Daugavpils pilsētas pašvaldības iestādes  “Komunālās saimniecības pārvalde”  vadītājs    *(personiskais paraksts)* A.Pudāns | **Izpildītājs:**  Sabiedrība ar ierobežotu atbildību “REM PRO”  reģistrācijas Nr.41503041904,  18.novembra iela 37A, Daugavpils, LV-5401  [..],  kods [..],  konts [..]  SIA “REM PRO” valdes loceklis ar tiesībām pārstāvēt kapitālsabiedrību atsevišķi  *(personiskais paraksts)* M.Rjabokons |